बॉलीवुड के दबंग सलमान खान अपने गर्म मिजाजा, तो टीम इंडिया के पूर्व कैप्टन धौनी अपने कूल अंदाज के लिए जाने जाते हैं। लेकिन दोनों की एक चीज बहुत ही खास है और वो है उनका दोस्ती निभाने का अंदाज। जी हां, बॉलीवुड और क्रिकेट का हमेशा से ही खास कनेक्शन रहा है और अकसर इसे देखा भी जाता है। बॉलीवुड के भाई सलमान खान और कैप्टन कूल भी अपनी खास दोस्ती को लेकर खूब चर्चा में रहते हैं। हाल ही सलमान खान की इफ्तार पार्टी में भी धौनी और उनकी पत्नी साक्षी को देखा गया था। वहीं, इससे पहले सलमान की फिल्म रेस 3 की स्पेशल स्क्रीनिंग में भी भाई की तरफ से धौनी को स्पेशल इंवीटेशन दिया गया और धौनी पत्नी साक्षी के साथ स्क्रीनिंग में नजर भी आए थे। दोनों के फैंस के दिमाग में अकसर एक ही सवाल ये चलता रहता है कि सलमान और धौनी के बीच ऐसा क्या खास कनेक्शन है? अगर आप भी यही सोच रहे हैं तो हम आपको बता दें कि सलमान खान धौनी के बहुत बड़े फैन हैं।